User talk:Elisabet Mahler

L’Escola de Teatre de l’Orfeó de Sants (1969-1980)
Fou una escola de teatre de barri (Sants, Barcelona) caracteritzada per la llibertat que els permetia ser una escola autogestionada, al marge de les institucions, saltant els obstacles de la dictadura, compromesa amb el poble català i la llengua catalana que, cercant una educació teatral de gran nivell i partint del sistema pedagògic de l’Escola d'Art Dramàtic Adrià Gual (EADAG) volia formar un actor que utilitzés correctament la llengua i la dicció catalana i castellana, un bon domini de l’expressivitat del cos i la veu, i una tècnica interpretativa que brindés a l’actor les eines suficients per enfrentar-se a qualsevol situació dramàtica basant-se en els mètodes de Brecht i Stanislavski.

El Grup de l’Escola de Teatre de l’Orfeó de Sants (ETOS)
Format per alumnes i antics alumnes de l’ETOS al que sovint s’afegia professorat i col•laboradors, es caracteritzava per una forma de treball col•lectiva i sense jerarquies que entenia l’art i la imaginació com un acte construït en el context social, des de la comunitat, en contra de l’atribució individual i romàtica de la creació artística.

La Setmana Tràgica, 1975.
És un muntatge testimonial i conseqüent de l’arribada de les avantguardes teatrals del moment a Catalunya. Creat col•lectivament pels membres del Grup de l’Escola de Teatre de l'Orfeó de Sants(ETOS) juntament amb Lluís Pasqual, Guillem-Jordi Graells, Fabià Puigserver i Josep Maria Arrizabalaga, s’emmirallaren amb els muntatges 1789-1793 del Theatre du Soleil, i seguint les passes de Ricard Salvat i Maria Aurèlia Capmany a l’EADAG amb Vent de Garbí i una mica de por, i el Layret, plasmaren la necessitat d’explicar diferents aspectes de la societat catalana i de la seva història com ho eren els fets de la Setmana Tràgica de l’any 1909. Aquest muntatge fou guardonat amb el premi de la Crítica Serra d’Or al millor muntatge teatral de l’any 1976 i alguns dels membres del grup foren convidats al BITEF-76 per donar a conéixer el treball. En aquest muntatge teatral hi participaren algunes figures de l'escena teatral catalana actual i hi concidiren part de l'equip fundacional del Teatre Lliure.